stanford-oval/wikipedia huggingface dataset:
יהודה לייב צירלסון
יחסו לתנועה הציונית

הרב צירלסון תמך ביישוב ארץ ישראל ובחובבי ציון. הוא יצא בקריאה לרכוש את אתרוגי ארץ ישראל ולא את אתרוגי קורפו. בשנת 1895 כתב שהרבנים היו הראשונים לעורר את יישוב הארץ.
הקונגרס הציוני הראשון גרם לרב צירלסון חשש מפני מגמות אנטי-דתיות של ראשי התנועה הציונית. עמדתו כלפי הציונות הייתה מורכבת: הוא תמך ברעיונות הציונות, אך התנגד למה שנתפס בעיניו "לאומיות מלאכותית" שמבוססת אך ורק על תפיסת הלאומיות האירופית ('רוח הזמן'), ללא יסודות דתיים. ב-1898 השתתף בוועידת הציונים הרוסיים (שנערכה לקראת הקונגרס הציוני השני) ותבע לקבל החלטה על הענקת אוטונומיה דתית. בעקבות דחיית דרישתו פרש מהתנועה הציונית. עם זאת, הוא המשיך לתמוך במגביות הציוניות ופרסם מכתב תמיכה במגבית של הקק"ל.
במאי 1898 פרסם הרב צירלסון סדרת מאמרים בעיתון המליץ שבהם שלל את הטענה שהרבנים מתנגדים לציונות בשל ציפייה לגאולה "שמימית". הוא טען כי יש להפריד בין הציונות לבין הגאולה העתידה.
ב-1901 פרסם בהפלס מאמר בו קרא לייסד תנועה דתית מקבילה לתנועה הציונית שתפעל להגשמת מטרותיה הלאומיות של הציונות על יסודות דתיים, ובשנת 1912 נמנה עם מקימי אגודת ישראל. לאחר הקמת אגודת ישראל כיהן הרב צירלסון נשיא ועידת המפלגה בשלוש האספות הראשונות ואף נמנה עם חברי מועצת גדולי התורה של אגודת ישראל. כשהברון הירש החל לייסד מושבות יהודיות בארגנטינה הרב צירלסון ביקר אותו בחריפות על כך שבחר בארגנטינה על פני ארץ ישראל, ופרסם סדרת מאמרים בנושא ב'המליץ'.
בכנסייה הגדולה השלישית של אגודת ישראל בתרצ"ז עמד הרב צירלסון בראש המחנה שתמך בהקמת מדינה יהודית בארץ ישראל.
עמד בקשרי מכתבים רציפים עם תלמידו הרב יעקב ברוורמן, רבה של סאן פאולו, שגם נסמך על ידו. הלה העריצו והרבה לשאול אותו בהלכה, תוך שהוא מתארו כרשכבה"ג - רבן של כל בני הגולה. גם הרב ישעיהו יוסף מרגולין, אב"ד 'תורה אנשי חסד' בברוקלין, העריצו וכתב עליו: "הרב הגאון חכם וסופר איש אשכולות רשכבנה"ג מר"ן ר' יהודה ליב צירלסאן... וידוע שמשנתו הוא קו ונקי".
ספריו

דרך סלולה, קובץ מאמרים ושירים שנדפסו בעיתונות ובמאספים שונים. פרילוקי תרס"ב.
גבול יהודה, ספר שו"ת בארבעת חלקי השו"ע. פיעטרקוב, תרס"ו. נדפס בשנית בתרע"ב.
עצי הלבנון, ספר שו"ת, קלוז' תרפ"ב.
הגיון לב, דרשות, קישינוב תרפ"ט.
מערכי לב, ספר שו"ת ודרשות, קישינוב תרצ"ב.
לב יהודה, ספר שו"ת ודרשות, קישינוב, תרצ"ו. הספר נדפס בשנית בירושלים תשכ"ב.
לקריאה נוספת

מרדכי סליפוי, הגאון רבי יהודה ליב צירלסון - חייו ופעולותיו, תל אביב: הוצאת נצח, מהדורה שנייה, תש"ח, באתר היברובוקס
הרב עמרם בלוי, "מפרילוקי לקישינוב: על רבנותו של הגרי"ל צירלסון", היכל הבעש"ט גיליון ל', עמודים קע-קצו
הערות שוליים

1 2 3 4 5 6 7  הרב יהודה לייב צירלסון, "קוץ שבקץ" המליץ, מאי 1898; הוצאה מוגהת ומוערת עם הקדמה מאת אהוביה גורן, השילוח, גיליון 1, אוקטובר 2016
↑  תלמידי בלעם בתור רחמנים, המליץ, 16 ביוני 1891; המשך
↑  ארוכת בת עמי, המליץ, 18 באוקטובר 1892; המשך
↑  פרילוקי, הצפירה, 23 בנובמבר 1886
עזרת סופרים, המליץ, 12 באוגוסט 1887
תקנתא לרמאי, הצפירה, 26 בינואר 1891
↑  דוד גרינברג, טלגרמה מיוחדת להזמן, הזמן, 25 בפברואר 1914
↑  בעולמנו, הצפירה, 16 במרץ 1914
↑  בעולמנו, הצפירה, 31 במרץ 1914
↑  זחל במערה חשוכה במולדובה כדי לחשוף מצבות, באתר ערוץ 7
↑  ארכיון יהודה לייב צירלסון, בספרייה הלאומית
↑  משמרת למשמרת, המליץ, 7 ביוני 1892
↑  חטאת הקהל, המליץ, 24 בדצמבר 1895; המשך
↑  לב יהודה, עמ' טז
↑  יוסף פונד, פירוד או השתתפות, הוצאת מאגנס, ירושלים תשנ"ט, עמ' 114
↑  הרב יעקב ברוורמן, חלק יעקב, עמ' קלח
↑  קבוצי אפרים, כרך ז' חוברת ט-י, עמ' 52
| --- | --- |
בקרת זהויות :  NLI: 987007308539305171  GND: 142608319  ISNI: 0000 0001 1881 3286  LCCN: nr93010359  NTA: 307704165  VIAF: 120146326   WorldCat (עם VIAF): 120146326
היכל הספורט רוממה חיפה

| --- | --- |

חזית ההיכל המחודשת, יוני 2013
 שמות קודמים:  היכל רענן כץ
 כתובת:  דרך פיק"א 69
 מיקום:   רוממה, חיפה, ישראל
 קואורדינטות:  32°47′16″N 34°59′49″E﻿ / ﻿32.787672°N 34.997078°E﻿ / 32.787672; 34.997078
 תקופת הפעילות:  1976–הווה (כ־49 שנים)
 הורחב:  2012
 בעלים:  עיריית חיפה
 מפעיל:  אתו"ס
 משטח:  פרקט
 קבוצות:  מכבי חיפה הפועל חיפה מכבי חיפה כדורעף
 מושבים:  5,000
  מפת מיקום  מפה מפורטת   (למפת חיפה מוגדלת) היכל הספורט רוממה חיפה(למפת חיפה רגילה) היכל הספורט רוממה חיפה  he tabBackground:;tabBorder:#aaa;defaultTab:0;
 
היכל הספורט המורחב מבפנים
היכל הספורט רוממה חיפה הוא היכל הספורט העירוני של העיר חיפה. ההיכל נמצא בשכונת רוממה.
תכליתו העיקרית היא אירוח תחרויות ספורט ומופעים. בהיכל משחקות הקבוצות העירוניות בענפי הספורט השונים (כדורסל, כדורעף, כדוריד, התעמלות וקטרגל). לצד תחרויות הספורט, מתקיימים בהיכל מדי שנה אירועי בידור ותרבות גדולים כגון הפסטיגל, שבוע הספר העברי, מופעי בלט, קונצרטים ועוד.
היסטוריה

ההיכל, אשר נחנך בשנת 1976, הכיל כ-3,000 מקומות ישיבה. תוספת טריבונות זמנית מאחורי הסלים הגדילה את קיבולתו לכ-3,400 מושבים. שטח המבנה היה כ-6,000 מ"ר. חזית המבנה עוטרה בחמישה תבליטי אלומיניום שגודל כל אחד 5X8 מ"ר, מעשה האומן גרשון קניספל שהציגו ספורטאים במהלך תחרויות בתנוחות שונות.
בשנת 2010 עבר ההיכל שיפוץ מקיף במימון עיריית חיפה על ידי חברת י. לרר הנדסה החיפאית ומספר המקומות ביציעים הוגדל ל-5,000. השיפוץ הסתיים בספטמבר 2012 ועלה 70 מיליון ש"ח. שטח המבנה המחודש גדל לכ-13,000 מ"ר. לאולם 12 כניסות שכל אחת נצבעה בגוון שונה. הותקנו מושבים בגווני שחור ואפור. בתקרת האולם הורכבו מערכות תאורה אינטראקטיביות שמותאמות גם למופעי המוזיקה שמארח האולם. המעטפת החיצונית של האולם חודשה ותבליטי האלומיניום שיצר האמן גרשון קניספל, בעת הקמת האולם ב-1976, הוסתרו ברובם על ידי מבנה קדמי שהוסף להיכל.
חנוכתו מחדש באופן רשמי הייתה באירוח טורניר גביע וינר שהתקיים ב-2 עד 6 באוקטובר 2012. שיפוץ האולם הוותיק הביא לביטול תוכנית חלופית להקמת אולם ספורט עירוני חדש סמוך לאצטדיון סמי עופר.
היכל הספורט החיפאי נבחר לארח ב-18 במרץ 2013, את משחק האולסטאר בין נבחרות הישראלים והזרים, כוכבי ליגת העל הישראלית בכדורסל. מלבד המשחק התקיימו במהלך האירוע תחרות קליעות מיוחדות לסל, הופעות זמרים ישראליים ועוד. האולם נבחר לארח את משחק גמר הפלייאוף של ליגת וינר באותה שנה. משחק הגמר שהתקיים ב-13 ביוני 2013 הסתיים בניצחונה של מכבי חיפה בתוצאה 79:86 על מכבי תל אביב.
החל מ-21 ביוני 2015 הוחלף שמו של "היכל הספורט רוממה" ונקרא "היכל רענן כץ" על שמו של איש העסקים. לאחר שהסתיים החוזה בין העירייה וכץ, חזר ההיכל לשמו הקודם.
שטח החנייה ליד האולם מצומצם לאחר שהוקטן גם במסגרת הרחבת המבנה ולאוהדים מוצע להגיע בתחבורה הציבורית ובמקרה הצורך אף לחנות את רכבם בחניון ציבורי בפאתי העיר ולהגיע לאולם בהסעה ציבורית כחלק מתפיסה סביבתנית לצמצום תנועת הרכבים הפרטיים בלב העיר.
הערות שוליים

↑  פרי במדי מכבי ת"א, הערב בחנוכת ההיכל בחיפה, מעריב, 21 בספטמבר 1976
↑  איתן גליקמן, רוממה החדשה: נחנך היכל הספורט בחיפה, באתר ynet, 30 בספטמבר 2012
↑   קשת רוזנבלום, האמן גרשון קניספל חי בסאו פאולו וכועס על עיריית חיפה שפגעה בעבודותיו, באתר הארץ, 5 במרץ 2014
↑  עיריית חיפה ורענן כץ הגיעו להסכם ושמו של ההיכל ברוממה יוחלף ל"היכל רענן כץ", באתר מכבי חיפה, 15 ביוני 2015
↑  אופירה אסייג, ‏שמו של רענן כץ מתנוסס על היכל רוממה, באתר ONE‏, 18 ביוני 2015
Tour Pies Descalzos

Tour Pies Descalzos (באנגלית: Bare Feet Tour) הוא סיבוב ההופעות הראשון של הזמרת הקולומביאנית שאקירה, אשר נתמך על גבי אלבומה הראשון Magia, השני Peligro, והשלישי, Pies Descalzos. למרות הצלחתו של סיבוב ההופעות במכירות הכרטיסים, הוא קיבל ביקורות פושרות בשל השימוש בפלייבק, והארגון הלא טוב של המופע בעיקר בהונדורס.
במופעים שהתקיימו בין ה-10 באפריל 1996, עד ל-18 באפריל 1996, ובהופעה שהתקיימה ב-14 בנובמבר 1996, הופיע עם שאקירה הזמר הלטיני ריקי מרטין.
רקע

את סיבוב ההופעות החלה שאקירה ב-27 בפברואר 1996, עם הופעה במדיין, שבארץ מולדתה, קולומביה. בסמוך לכך, המשיכה שאקירה להופיע בערים נוספות אשר נמצאות בקולומביה, ולאחר מכן קיימה הופעות באקוודור ובוונצואלה, ובכך הסתיים הלג הראשון של אמריקה הדרומית.
בין היתר קיימה שאקירה שבעה לגים נוספים באמריקה הדרומית, אמריקה המרכזית, אמריקה הצפונית ואירופה, ובסך הכל הופיעה במסגרת סיבוב ההופעות 74 פעמים.
בנוסף לכך, השיר שאיתו הופיעה שאקירה הכי הרבה פעמים בסיבוב ההופעות היה, "Estoy Aquí".
אירועים בולטים

המופעים שהתקיימו באקוודור ביולי 1996, צולמו ושודרו בטלוויזיה, ולאחר מכן, ב-1 באוגוסט 1996, הופיעה שאקירה בלימה, פרו, ביריד השנתי "Feria del Hogar", כחלק מסיבוב ההופעות.
כמה חודשים לאחר מכן, ב-17 בפברואר 1997, הופיעה שאקירה בפסטיבל הבינלאומי של ויניה דל מאר, "Viña del Mar International Song Festival".
רשימת השירים

"Vuelve"
"Quiero"
"Un Poco de Amor"
"Te Espero Sentada"
"Pies Descalzos, Sueños Blancos"
"Pienso en Ti"
"Antología"
"Se Quiere, Se Mata"
"Te Necesito"
"¿Dónde Estás Corazón?"
"Magia"
"Tú Serás La Historia De Mi Vida"
"Estoy Aquí"
יואל פוהיאנפאלו

יואל פּוֹהְיַאנְפַּאלוֹ (בפינית: Joel Pohjanpalo, נולד ב-13 בספטמבר 1994 בהלסינקי שבפינלנד) הוא כדורגלן פיני המשחק בפאלרמו ובנבחרת פינלנד בעמדת החלוץ.
קריירת מועדונים

פוהיאנפאלו שיחק כנער בה.י.ק. הלסינקי, ובשנת 2010 החל לשחק בקבוצת המילואים של המועדון, שנקראת קלובי 04, כאשר היה בן 16. קבוצת המילואים שיחקה אז בליגה הפינית השלישית, ובעונת הבכורה שלו הבקיע פוהיאנפאלו 33 שערים ב-21 משחקים. בזכות הצלחתו בקבוצת המילואים, הוחתם פוהיאנפאלו בשנת 2011 על חוזה בקבוצה הבוגרת של ה.י.ק. הלסינקי עד לשנת 2015. במשחק הראשון של עונת 2012 בליגת העל הפינית הבקיע פוהיאנפאלו שלושער תוך 162 שניות, שהן פחות משלוש דקות, מול קבוצת מרייהאמן. את העונה הזו סיים עם 19 שערים ב-42 הופעות בכל המסגרות, כאשר בקיץ 2012 דחה הצעה של ליברפול לחוזה לשלוש שנים, משום שלא הובטח לו זמן משחק. בעונת 2013 הבקיע פוהיאנפאלו שמונה שערים ב-30 הופעות. בשתי עונותיו בהלסינקי זכה פוהיאנפאלו באליפויות ליגת העל הפינית.
בספטמבר 2013 הושאל פוהיאנפאלו מהלסינקי לבאייר לברקוזן, שהשאילה אותו מיד לו.פ.ר. אאלן, ששיחקה אז בליגת הבונדסליגה השנייה. בעונת 2013/14 הבקיע פוהיאנפאלו חמישה שערים עבור אאלן ב-22 הופעות. באפריל 2014 האריך פוהיאנפאלו את חוזהו בהלסינקי עד 2018. הלסינקי האריכה מיד את השאלתו ללברקוזן בשנתיים נוספות, אותן בילה כמושאל בפורטונה דיסלדורף מהבונדסליגה השנייה. באוקטובר 2014 הבקיע פוהיאנפאלו שלושער מול דרמשטאדט 98, ונבחר לשחקן החודש בבונדסליגה השנייה, וסך הכל הבקיע 11 שערי ליגה בעונת 2014/15, אך בעונת 2015/16 הבקיע שני שערים בלבד, ופורטונה דיסלדורף ניצלה מירידה רק במחזורי הסיום.
במרץ 2016 הודיעה באייר לברקוזן כי החליטה לממש את האופציה לרכוש את פוהיאנפאלו מה.י.ק. הלסינקי. באוגוסט 2016, סיים פוהיאנפאלו את השאלתו לפורטונה דיסלדורף ולראשונה שיחק בבאייר לברקוזן בבונדסליגה, ואף הבקיע שער בהפסד 1–2 לבורוסיה מנשנגלדבך דקה אחת לאחר שעלה מהספסל. כעבור שבוע, פוהיאנפאלו נכנס כמחליף במצב של פיגור 0–1 להמבורג בדקה ה-76, ועד לתום המשחק הבקיע שלושער, ולברקוזן ניצחה 1–3. פוהיאנפאלו נפצע בהמשך ונעדר מחלק גדול מהמשחקים באותה עונה.
בפברואר 2020 הושאל פוהיאנפאלו להמבורג מהבונדסליגה השנייה עד לתום עונת 2019/20. פוהיאנפאלו הבקיע תשעה שערים ב-14 הופעותיו בקבוצה, אך לא הצליח להעפיל עמה לבונדסליגה. בתום ההשאלה חזר לבאייר לברקוזן.
בקיץ 2020 יצא פוהיאנפאלו להשאלה נוספת, הפעם לאוניון ברלין מהבונדסליגה, עד לתום עונת 2020/21. במשחק הבכורה שלו במועדון, בניצחון 0–4 על מיינץ 05, הבקיע פוהיאנפאלו שער אחד.
קריירה בינלאומית

בנובמבר 2012, כאשר היה בן 18 בלבד, ערך פוהיאנפאלו את הופעת הבכורה במדי נבחרת פינלנד בניצחון 0–3 על נבחרת קפריסין, כאשר החליף את טימו פוקי. במרץ 2014 הבקיע את שער הבכורה במדים הלאומיים בניצחון 1–2 על נבחרת הונגריה במשחק ידידות. במוקדמות יורו 2016 הבקיע פוהיאנפאלו שלושה שערים, אך פינלנד לא העפילה ליורו 2016 עצמו.
פוהיאנפאלו נטל חלק במוקדמות יורו 2020, שבהן רשמה פינלנד העפלה היסטורית ליורו 2020 עצמו. פוהיאנפאלו הבקיע שער אחד בטורניר מוקדמות זה, בתבוסה 1–4 לבוסניה.
ב-12 ביוני 2021, ביורו 2020 ניצחה פינלנד את משחק הבכורה שלה בטורניר, כשגברה 0–1 על דנמרק. פוהיאנפאלו כבש את השער, והעניק למדינתו את השער הראשון בתחרות וניצחון ראשון בתולדותיה.
תארים

עם ה.י.ק. הלסינקי:
אליפות ליגת העל הפינית (2): 2012, 2013
עוצר נשימה

| --- | --- |

סמליל הסדרה
 מבוסס על:  סדרת "עוצר נשימה" מאת אליס אוזמן
 סוגה:  דרמת נעורים
 יוצרים:  אליס אוזמן
 כותבים:  אליס אוזמן
 בימוי:  יורוס לין
 שחקנים:  ג'ו לוק קיט קונור ויליאם גאו יסמין פיני קורינה בראון קיזי אדג'ל טובי דונובן ריאה נורווד ג'ני וולסר סבסטיאן קרופט קורמק הייד-קורין פיסאיו אקינאדה צ'טנה פנדיה סטיבן פריי אוליביה קולמן
 מדבבים:  סטיבן פריי 
 פרסים:  פרס הקולנוע של MTV לשיר הטוב ביותר מסרט 
 ארץ מקור:  הממלכה המאוחדת הממלכה המאוחדת
 שפות:  אנגלית 
 מספר עונות:  3 
 מספר פרקים:  24 (נכון ל־3 באוקטובר 2024) 
 הפקה
 מפיק:  זורנה פיגוט
 מפיקים בפועל:  יורוס לין פטריק וולטרס ג'יימי לורנסון האקן קוסטה איאן קנינג אמיל שרמן
 חברת הפקה:  See-Saw Films
 הפצה:  נטפליקס
 אתר צילומים:  קנט, בקינגהאמשייר, וינדזור, סלאו, Burnham, Herne Bay, The E-Act Burnham Park Academy, ברקשייר 
 טכניקת צילום:  מערך מרובה מצלמות 
 מוזיקה:  Adiescar Chase 
 אורך פרק:  26–40 דקות
 שידור
 רשת שידור:  נטפליקס
 תקופת שידור מקורית:  22 באפריל 2022 – הווה
 קישורים חיצוניים
 אתר רשמי
 דף התוכנית ב-IMDb
 
עוצר נשימה (באנגלית: Heartstopper) היא סדרת נעורים בריטית להט"בית שפותחה עבור נטפליקס, המבוססת על סדרת הרומנים הגרפיים באותו השם מאת אליס אוזמן. הסדרה, שנכתבה על ידי אוזמן עצמה, מספרת בעיקר את סיפורו של צ'ארלי ספרינג, תלמיד כיתה י' הומוסקסואל שמתאהב בחברו לספסל הלימודים הגדול ממנו, ניק נלסון. הסדרה גם חוקרת את חייהם של חבריהם המשותפים: טאו, אל, טארה, דארסי ואייזק.
זכויות העיבוד הטלוויזיוניות של סדרת הרומנים נרכשו על ידי חברת "See-Saw Films" בשנת 2019, ואילו זכויות ההפצה נרכשו על ידי נטפליקס בשנת 2021. יורוס לין נשכר למלאכת בימוי הסדרה, וצילומיה התרחשו מאפריל עד יוני 2021. הסגנונות הקולנועיים ופלטות הצבעים של הסדרה תוכננו מראש על מנת להעניק לה אלגנטיות אטמוספירית, שהועצמה על ידי שימוש בהנפשה מסורתית שנלקחה ישירות מהרומנים.
הסדרה עלתה לשידור ב-22 באפריל 2022; ועם עלייתה לשירות זכתה לשבחי הביקורות, במיוחד על הטון והקצב שלה, כמו גם על השימוש בייצוג קהילת הלהט"ב. הסדרה זכתה לפופולריות מיידית, כשקפצה לרשימת עשר הסדרות הבריטיות המובילות בנטפליקס תוך יומיים בלבד, ועוררה מחדש את הפופולריות של הרומנים הגרפיים ושל השירים שהושמעו במהלכה.
ב-20 במאי 2022 נמסר כי הסדרה חודשה לשתי עונות נוספות. ב-3 באוקטובר 2024 עלתה העונה השלישית של הסדרה לאוויר.
סקירה

| עונה | עונה | פרקים | פרקים | הוזרמה לראשונה | הוזרמה לראשונה |
| --- | --- | --- | --- | --- | --- |
|  | 1 | 8 | 8 | 22 באפריל 2022 | 22 באפריל 2022 |
|  | 2 | 8 | 8 | 3 באוגוסט 2023 | 3 באוגוסט 2023 |
|  | 3 | 8 | 8 | 3 באוקטובר 2024 | 3 באוקטובר 2024 |
צוות השחקנים והדמויות > דמויות ראשיות

קיט קונור – ניקולס "ניק" נלסון, תלמיד כיתה י"א ושחקן רוגבי פופולרי בבית הספר "טרוהם" לבנים המתיישב ליד צ'ארלי בכיתה. מבין שהוא ביסקסואל במהלך העונה הראשונה.
ג'ו לוק – צ'ארלס "צ'ארלי" ספרינג, תלמיד כיתה י' בבית הספר "טרוהם" לבנים והומוסקסואל מוצהר שלאחרונה יצא מהארון.
ויליאם גאו – טאו זו, חברו הטוב ביותר והמגונן של צ'ארלי, אל ואייזק. במהלך עונה 2 נהיה בן הזוג של אל.
יסמין פיני – אל ארג'נט, חברתם של צ'ארלי, טאו ואייזק שעברה לבית הספר "היגס" לבנות לאחר שיצאה כטרנסג'נדרית. בת הזוג של טאו החל מעונה 2.
קורינה בראון – טארה ג'ונס, תלמידה בבית הספר "היגס" לבנות שהופכת לחברתה הטובה ביותר של אל. בת זוגה של דארסי.
קיזי אדג'ל – דארסי אולסון, בת זוגה של טארה וחברתה של אל. בעונה 3, הם יוצאים מהארון כא-בינארי.
טובי דונובן – אייזק הנדרסון, חברם ה-א-מיני והשקט של צ'ארלי, טאו ואל.
ג'ני וולסר – ויקטוריה "טורי" ספרינג, אחותו הגדולה של צ'ארלי.
סבסטיאן קרופט – בנג'מין "בן" הופ (עונות 1–2), בן זוגו הראשון והרעיל של צ'ארלי, המסתיר את חוסר ביטחונו לגבי מיניותו.
קורמק הייד-קורין – הארי גרין, בריון הומופוב בקבוצת הרוגבי. נודע שהתבריין לצ'ארלי.
ריאה נורווד – אימוג'ן היני, אחת מחבריו של ניק שמתאהבת בו בעונה הראשונה.
פיסאיו אקינאדה – ניית'ן אג'אי, המורה לאומנות שמייעץ תכופות לצ'ארלי.
צ'טנה פנדיה – המאמנת סינג, המורה לספורט ומאמנת קבוצת הרוגבי של בית הספר "טרוהם" לבנים, המייעצת תכופות לניק וצ'ארלי.
אוליביה קולמן – שרה נלסון (עונות 1–2), אמם של ניק ודייוויד.
ג'ק בארטון – דייוויד נלסון (עונה 2; אורח בעונה 3), אחיו הגדול של ניק.
ליילה חאן – סהר זאהיד (עונה 2–הווה), תלמידה חדשה וביסקסואלית בבית הספר "היגס" לבנות שמתיידדת עם אל, טארה ודארסי.
נימה טלגני – יוסף פארוק (עונה 2–הווה), מורה קשוח למבחנים בו מר אג'אי מתאהב.
בראדלי רישס – ג'יימס מקיואן (עונה 2; אורח בעונה 1; משני בעונה 3), תלמיד בבית הספר "טרוהם" לבנים שמתאהב באייזק.
צוות השחקנים והדמויות > דמויות משניות

ארלוויין אושונרמי – אוטיס סמית', שחקן בקבוצת הרוגבי.
אוון אוונל – כריסטיאן מק'ברייד, שחקן בקבוצת הרוגבי.
אשווין ויסוואנת – סאי ורמה, שחקן בקבוצת הרוגבי.
ג'ורג'ינה ריץ' – ג'יין ספרינג, אמם של צ'ארלי וטורי.
ג'וזף בלדרמה – חוליו ספרינג, אביהם של צ'ארלי וטורי.
מומו יאונג – יאן זו, אמו של טאו.
אלן טורקינגטון – מר לאנג, מורה להיסטוריה.
סטיבן פריי – המנהל בארנס (קול), מנהל בית הספר "טרוהם" לבנים.
בל פריסטלי – נעמי ראסל (עונה 2–הווה), תלמידה טרנסג'נדרית בבית הספר לאמנות בו אל חלה ללמוד.
אש סלף – פליקס (עונה 2–הווה), תלמיד בבית הספר לאמנות המתיידד עם אל.
טיבו דה מונטלמברט – סטפן נלסון (עונה 2), אביהם של ניק ודייוויד וגרושה של שרה הגר בצרפת.
היילי אטוול – דיאן (עונה 3), דודתם של ניק ודייוויד.
אדי מארסן – ג'ף (עונה 3), המטפל של צ'ארלי.
אנט בדלנד – אייבי אולסון (עונה 3) – סבתה של דארסי.
דארה הנד – מייקל הולדן (עונה 3), חברה של טורי.
צוות השחקנים והדמויות > דמויות אורחות

רייצ'ל סטירלינג – אמנדה אולסון (עונה 2), אמה ההומופובית והמתעללת של דארסי.
ג'ונתן ביילי – ג'ק מדוקס (עונה 3), היסטוריון קלאסי שצ'ארלי מעריץ.
הפקה > פיתוח

ביולי 2019, נמסר כי חברת ההפקות "See-Saw Films" רכשה את זכויות העיבוד הטלוויזיוני של "עוצר נשימה", סדרת רומניה הגרפיים של אליס אוזמן. ב-20 בינואר 2021, נמסר כי נטפליקס הזמינה עונה ראשונה בת 8 פרקים, וכי על כתיבתם תהיה אמונה אוזמן עצמה ועל הבימוי וההפקה בפועל יהיה אמון יורוס לין.
הפקה > ליהוק

דניאל אדוארדס-גיא שימש כמנהל הליהוק. בינואר ופברואר 2021, הוכרז על אודישנים פתוחים עבור חמש מהדמויות הראשיות וכן לשלוש דמויות משניות. אוסמן הסבירה כי דמותו של אלד לאסט לא תופיע בעיבוד הטלוויזיוני למרות תפקידו ברומנים הגרפיים, מכיוון שחשה שהעיבוד הטלוויזיוני יגרע מקשת העלילתית שלו בעיבוד פוטנציאלי לספר "Radio Silence". לאחר שעל פי הדיווחים יותר מ-10,000 אנשים נבחנו באודישנים, אוסמן הכריזה לראשונה על סבב הליהוק הראשון באפריל 2021, כשנמסר כי קיט קונור וג'ו לוק לוהקו לדמויותיהם של ניק נלסון וצ'ארלי ספרינג, בהתאמה. מספר ימים לאחר מכן, נמסר על ליהוקם של יסמין פיני, סבסטיאן קרופט, ויליאם גאו, קורינה בראון, קיזי אדג'ל, קורמק הייד-קורין, ריאה נורווד וטובי דונובן. במאי 2021, נמסר על ליהוקה של ג'ני וולסר.
הפקה > צילומים

צילומי העונה הראשונה החלו באפריל 2021, והסתיימו ביוני 2021.
קיט קונור, כוכב הסדרה, חשף שצילומי סצנות האינטימיות בעונה השלישית ארכו כ-7 שעות, אך רק חלק קטן מהצילומים נכנסו בסופו של דבר לסדרה. קונור דיבר על כך שהקרבה שלו לקולגה, ג'ו לוק, הקלה על תהליך הצילום של סצנות האינטימיות, והם עבדו עם אותו מתאם אינטימיות מאז העונה הראשונה של הסדרה.
שיווק

תמונות ראשונות מתוך הסדרה פורסמו ב-1 במרץ 2022. ב-16 במרץ 2022, הופץ הקדימון הראשון.
ב־24 באפריל 2023, הוכרז כי העונה השנייה תעלה לשירות של "נטפליקס" ב-3 באוגוסט 2023.
פרסים ומועמדויות

| פרס | שנה | קטגוריה | מועמדות | תוצאה |
| --- | --- | --- | --- | --- |
| פרסי הסרטים והטלוויזיה של MTV | 2022 | הרגע המוזיקלי הטוב ביותר | "Dance with Me" – ביבדובי | זכייה |
| פרסי הטלוויזיה הלאומית של בריטניה | 2022 | הדרמה החדשה | עוצר נשימה | מועמדות |
| פרסי הטלוויזיה הלאומית של בריטניה | 2022 | כוכב/ת עולה | קיט קונור | מועמדות |
| פרסי הטלוויזיה הלאומית של בריטניה | 2022 | כוכב/ת עולה | ג'ו לוק | מועמדות |
| פרסי אמי לתוכניות לילדים ולמשפחה | 2022 | סדרת הנוער הטובה ביותר | עוצר נשימה | זכייה |
| פרסי אמי לתוכניות לילדים ולמשפחה | 2022 | שחקן/ית ראשי/ת בתוכנית לגיל הרך, לילדים או לנוער | קיט קונור | זכייה |
| פרסי אמי לתוכניות לילדים ולמשפחה | 2022 | שחקן/ית ראשי/ת בתוכנית לגיל הרך, לילדים או לנוער | ג'ו לוק | מועמדות |
| פרסי אמי לתוכניות לילדים ולמשפחה | 2022 | שחקן/ית משנה בתוכנית לגיל הרך, לילדים או לנוער | יסמין פיני | מועמדות |
| פרסי אמי לתוכניות לילדים ולמשפחה | 2022 | שחקן/ית משנה בתוכנית לגיל הרך, לילדים או לנוער | ויליאם גאו | מועמדות |
| פרסי אמי לתוכניות לילדים ולמשפחה | 2022 | שחקן/ית אורח/ת בתוכנית לגיל הרך, לילדים או לנוער | אוליביה קולמן | זכייה |
| פרסי אמי לתוכניות לילדים ולמשפחה | 2022 | הליהוק הטוב ביותר – תוכנית לייב אקשן | דניאל אדוארדס | זכייה |
| פרסי אמי לתוכניות לילדים ולמשפחה | 2022 | איפור ועיצוב שיער הטובים ביותר | דיאנדרה פריירה, סרצ'ה פישר, מלאני לינדזי | מועמדות |
| פרסי אמי לתוכניות לילדים ולמשפחה | 2022 | התסריט הטוב ביותר בסדרת נוער | אליס אוזמן | זכייה |
| פרסי הוליווד מיוזיק במדיה | 2022 | שיר/נעימה מקורי/ת - טריילר | "Colours of You" | מועמדות |
| פרס סטלייט | 2023 | סדרת הדרמה הטובה ביותר | עוצר נשימה | בהמתנה |
| פרס התקשורת של הליגה ההומו-לסבית נגד השמצה | 2024 | התוכנית הטובה ביותר לילדים ולמשפחה - לייב אקשן | עוצר נשימה | זכייה |
הערות שוליים

↑  Seddon, Dan (16 March 2022). "Netflix series Heartstopper announces release date". Digital Spy. Retrieved 17 March 2022.
↑  Goldberg, Lesley (20 May 2022). "'Heartstopper' Renewed for Seasons 2 and 3 at Netflix". The Hollywood Reporter. Retrieved 20 May 2022.
↑  White, Peter (January 20, 2021). "Netflix Lands Adaptation Of YA Graphic Novel 'Heartstopper', 'Doctor Who's Euros Lyn To Direct See-Saw-Produced Series". Deadline Hollywood.
↑  "Heartstopper Open Casting Call". RCW Literary Agency. Retrieved 17 March 2022.
↑  Stroud, Will (22 April 2021). "Heartstopper: Kit Connor and Joe Locke to star in Netflix adaptation of gay graphic novel". Attitude. Retrieved 17 March 2022.
↑  Kanter, Jake (26 April 2021). "Netflix Rounds Out Cast For 'Heartstopper' With 'What If?' Star Yasmin Finney & Seven Others". Deadline. Retrieved 17 March 2022.
↑  Oseman, Alice [@AliceOseman] (May 20, 2021). "I know you've all been asking, so here she is... I am SO excited to introduce Jenny Walser, who will be playing Tori Spring in Netflix/See-Saw's Heartstopper! ❄️🥤 I knew we had to cast her from the moment she began her audition. I can't wait for you to see her as Tori!!" (Tweet). Retrieved 17 March 2022 – via Twitter.
↑  Cook, Laurence (29 January 2021). "Netflix's 'Heartstopper' + More UK Productions are Greenlit and Casting". Backstage. Retrieved 17 March 2022.
↑  Naman Ramachandran, ‘Heartstopper’ Star Kit Connor Says Filming Season 3 Sex Scenes Took ‘About Seven Hours’: ‘We Shot a Lot of Footage’, Variety, ‏2024-09-01 (באנגלית אמריקאית)
↑  Cormack, Morgan (1 March 2022). "Netflix's Heartstopper: our first look at the upcoming LGBTQ+ coming-of-age drama that's set to take over our screens". Stylist. Retrieved 17 March 2022.
| 0 | 1 | 2 |
| --- | --- | --- |
| הקודם: – | פרס אמי לתוכניות לילדים ולמשפחה לתוכנית לנוער   2022: עוצר נשימה  | הבא: 2023: קרוסאובר |
ליפא שמלצר

| --- | --- |

ליפא שמלצר. 2019
 לידה:  17 במרץ 1978 (בן 46) 
 מוקד פעילות:  ארצות הברית 
 תקופת הפעילות:  מ-1998 
 סוגה:  מוזיקה יהודית דתית עכשווית 
 
אלעזר ליפא שמלצר (ליפא) נולד בח' באדר ב' ה'תשל"ח, 17 במרץ 1978 הוא זמר-יוצר חסידי-אמריקאי. מאמצע העשור הראשון של המאה ה-21, נחשב לאחד הזמרים הפופולריים ביותר במוזיקה החסידית.
דיסקוגרפיה > אלבומים

למרנן (ניגוני סקווירא)
נאר בשמחה - 1999
שמע - 2000
הייבט אייך - פורים אין סקווירא
ליפא לטובה - 2001
ליפא בדרך - ה'תשס"ג
לעילא ולעילא - ה'תשס"ה
פרויקט x - ה'תשס"ו
בלי עין הרע (קיין עין הרע) - ה'תשס"ו, 2006
לקרוא את ההלל - חנוכה תשס"ז (סוף 2006)
פרויקט X 2
יהודי פשוט - תשס"ח (2008)
נון סטופ - ינואר 2009
מעומקא דליפא - 2010
24/6 - מרץ 2011
לייבי לנצח - לזכרו של לייבי קלצקי
מזרח - 2012
אמונה - מאי 2012 (שבועות ה'תשע"ב)
דאס פינטעלע איד (הנקודה היהודית) - דצמבר 2013 (חנוכה ה'תשע"ד), אלבום בו כל הלחנים היו שלו.
תהיו חיוביים - אוגוסט 2015 (ה'תשע"ה)
ליפא גוואלדיג (lipa's gevaldig) - פברואר 2020 (תש"פ)
בבליפא, 2022 (תשפ"ב)
יום טוב ליפא (YomTov Lipa) - ספטמבר 2023 (תשפ"ד)
אלעזר ליפא'לע (Elazar Lipa'le) - פברואר 2025 (תשפ"ה)
דיסקוגרפיה > השתתפות באלבומים

ועינינו תראינה, יוסי גיל, 2005
טביעת אצבע, 2019
לב אל הנשמה, משה חזקי' וייס, 2019
תנועות, 2022
תתחדש, הרשי רוזנברג, 2022
הערות שוליים

↑  יאיר טוקר,, אחרי 11 שנים ליפא והדיין מסקווירא התפייסו בעת הטיסה, באתר כיכר השבת, ‏י"ד באדר א' תשעט 08:25 19.02.19
↑  מנחם שוורץ, ‏ליפא שמלצר מציג: "הגדה של ליפא". צפו בוידאו מהצילומים, באתר כיכר השבת, 4 במרץ 2010
↑  בחדרי חרדים(הקישור אינו פעיל)
↑  אלי מנדלבאום, נס החנוכה של שמעלצר: נשים בקליפ חסידי, באתר ynet, 15 בדצמבר 2012
↑  יוסי אשר, האזינו • בלוי על ליפא: "נשמע שהוא לקח משהו לפני השירה", 10 ביוני 2015, באתר רדיו קול חי
↑  יאיר טוקר, ‏ליפא מגיב: על בן בג בג מותר לשיר אבל על רבי חיים קנייבסקי אסור?, באתר כיכר השבת, 13 באוגוסט 2015
↑  יאיר טוקר, ‏ליפא שמעלצר לאובמה: "רציתי לקנות לך כיפה רקומה בכסף", אובמה: "תמיד רציתי כזאת כיפה", באתר כיכר השבת, 11 בדצמבר 2015
↑  איציק אוחנה, ‏ליפא שמלצר מכר את בית הכנסת שלו: "יותר חסידי" , באתר כיכר השבת, 10 בפברואר 2020
↑  נתנאל לייפר, ‏ליפא שמלצר חוזר לדרך ממנה התחיל • צפו, באתר כיכר השבת, 25 בפברואר 2019
↑  עקיבא ווייס, אחד מגדולי הזמרים במגזר החרדי חשף: עברתי תקיפה מינית בילדות, באתר כאן – תאגיד השידור הישראלי, 28 במאי 2023
↑  Jewish music clips (2024-06-02), ליפא שמעלצער בגראמען בחתונת בנו ״מרגש ביותר״, נבדק ב-2024-07-17
| --- | --- |
בקרת זהויות :  NLI: 987007309927605171  ISNI: 0000 0001 0848 2794  LCCN: n2011084499  MusicBrainz: 22354560-3e93-4524-85b6-2911b4c879e3  VIAF: 160996579   WorldCat (עם VIAF): 160996579
Skin (שיר של סברינה קרפנטר)

"Skin" (בעברית: "עור") הוא סינגל שהוקלט על הזמרת-יוצרת האמריקאית סברינה קרפנטר. השיר יצא לאור ב-22 בינואר 2021, על ידי חברת התקליטים איילנד רקורדס.